ইউক্রেনীয় জনগণের স্বাধীনতা তোরণ

ইউক্রেনীয় জনগণের স্বাধীনতার আর্চ (ইউক্রেনীয়: Арка свободи українського народу, আধ্বব: [ˈarkɐ swoˈbɔdɪ ʊkrɐˈjinʲsʲkoɦo nɐˈrɔdʊ]) কিয়েভের একটি স্মৃতিস্তম্ভ, যা পূর্বে পিপলস ফ্রেন্ডশিপ আর্চ (ইউক্রেনীয়: Арка дружби народів) নামে পরিচিত ছিল। এটি ৭ নভেম্বর ১৯৮২ সালে কিয়েভের ১,৫০০তম বার্ষিকী উদযাপনের সময় উন্মোচিত হয় এবং ইউএসএসআর-এর ৬০তম বার্ষিকী এবং ১৬৫৪ সালের পেরেইয়াস্লাভ চুক্তি (রাশিয়ার সাথে ইউক্রেনের পুনর্মিলন) স্মরণে নির্মিত হয়েছিল। খিলানের নীচে থাকা ভাস্কর্যটিতে একজন ইউক্রেনীয় শ্রমিক ও একজন রাশিয়ান শ্রমিককে একসাথে দাঁড় করানো হয়েছিল। ২০২২ সালের রাশিয়ার আগ্রাসনের সময় এই ভাস্কর্যটি ভেঙে ফেলা হয়। ২০২৪ সালের ১৭ এপ্রিল, ইউক্রেনের সংস্কৃতি ও তথ্য নীতি মন্ত্রণালয় স্মৃতিস্তম্ভটির আনুষ্ঠানিক মর্যাদা প্রত্যাহার করে এবং ভেঙে ফেলার অনুমতি দেয়। ২৫ এপ্রিল কিয়েভ সিটি স্টেট প্রশাসন ঘোষণা করে যে স্মৃতিস্তম্ভটি পুরোপুরি ভাঙা হবে না বরং “একটি নতুন ধারণা পাবে।” যদিও ইউক্রেনীয় জাতীয় স্মৃতি ইনস্টিটিউট সম্পূর্ণ ভাঙার পক্ষে ছিল। ৩০ এপ্রিল, ২০২৪, পেরেইয়াস্লাভ চুক্তি সম্পর্কিত ২০টি উপাদানের ভাস্কর্য (ওজন ৬,০০০ টনেরও বেশি) ভেঙে ফেলা হয়। নাম কিয়েভে ২০২২ সালের ১৪ই মে থেকে কিয়েভ সিটি কাউন্সিলের সিদ্ধান্ত অনুযায়ী, স্মৃতিস্তম্ভটির নাম রাখা হয়েছে ইউক্রেনীয় জনগণের স্বাধীনতার তোরণ। ১৯৮২ সালে উদ্বোধনের পর থেকে নাম পরিবর্তনের আগে এটি আনুষ্ঠানিকভাবে পরিচিত ছিল পিপলস' ফ্রেন্ডশিপ আর্চ নামে। কথোপকথনে লোকেরা এই স্মৃতিস্তম্ভকে প্রায়শই রেইনবো বা ইয়োক নামে উল্লেখ করত।). বর্ণনা ভাস্কর ওলেক্সান্ডার স্কোবলিকভ এবং স্থপতি সেরহি মিরহোরোদস্কি, ইগর ইভানভ এবং কস্তিয়ানতিন সিদোরভের স্থাপত্য গোষ্ঠীর অংশ হিসাবে ১৯৮২ সালে বন্ধুত্ব তোরণটি নির্মিত হয়েছিল। এই স্থাপত্য কমপ্লেক্সটি তিনটি উপাদান নিয়ে গঠিত ছিলঃ The complex consisted of three elements: টাইটানিয়াম দিয়ে তৈরি , ৫০ মিটার (১৬৪ ফুট) ব্যাসের, একটি রংধনু আকৃতির খিলান । একজন রুশ এবং একজন ইউক্রেনীয় শ্রমিককে সোভিয়েত জনগণের বন্ধুত্বের পদক ধরে থাকা অবস্থায় চিত্রিত একটি ব্রোঞ্জের মূর্তি। ১৬৫৪ সালের পেরেইয়াস্লাভ কাউন্সিলের অংশগ্রহণকারীদের চিত্রিত একটি গ্রানাইট ফলক । টিকে থাকা তোরণটি একটি পর্যবেক্ষণ মঞ্চের পাশে অবস্থিত, যেখান থেকে কিয়েভের পূর্ব তীরের বেশিরভাগ অংশ, ত্রোইশিনা এবং শহরের উত্তর দিকে পোডিল ও ওবোলোন দেখা যায়। কমিউনিস্ট পার্টির প্রথম সচিব ভলোদিমির শেরবিৎস্কি ৭ নভেম্বর ১৯৮২ তারিখে কিয়েভের ১৫০০তম বার্ষিকী উদযাপনের সময় স্মৃতিস্তম্ভটি উন্মোচন করেন, যা ইউএসএসআরের ৬০তম বার্ষিকী এবং ১৬৫৪ সালে রাশিয়ার সঙ্গে ইউক্রেনের পুনর্মিলন স্মরণে নির্মিত হয়েছিল। যদিও ইউএসএসআর ৩০ ডিসেম্বর ১৯২২ সালে ঘোষিত হয়েছিল, ৭ নভেম্বর ১৯৮২ তারিখটি ছিল ১৯১৭ সালের অক্টোবর বিপ্লবের ৬৫তম বার্ষিকী। স্মৃতিস্তম্ভটি অল-ইউনিয়ন লেনিন জাদুঘর (বর্তমানে ইউক্রেনীয় হাউস) সঙ্গে একত্রে খোলা হয়। অবস্থান সম্পূর্ণ পিপলস' ফ্রেন্ডশিপ আর্চ কমপ্লেক্সটি এবং তার টিকে থাকা তোরণটি দনিয়েপার নদীর ডান তীরের উপরে অবস্থিত ছিল, যেখান থেকে পার্ক ব্রিজ এবং শোর হাইওয়ে দেখা যেত। স্থানটি ক্রেশচাতি পার্কে অবস্থিত ইউক্রেনের ন্যাশনাল ফিলহারমোনিক সোসাইটির ভবন কমপ্লেক্সের পিছনে, যা উদ্বোধনের সময় পাইওনিয়ার পার্ক নামে পরিচিত ছিল। ভেঙে ফেলা ২০ মে ২০১৬ সালে, ইউক্রেনের সরকার তাদের কমিউনিজম-বিরোধী আইনের অংশ হিসেবে তোরণটি ভেঙে ফেলার পরিকল্পনা ঘোষণা করে। এর পরিবর্তে, রুশ-ইউক্রেনীয় যুদ্ধে প্রবীণ যোদ্ধাদের উৎসর্গীকৃত একটি স্মৃতিসৌধ নির্মাণের পরিকল্পনা করা হয়। ইউক্রেনীয় জাতীয় স্মৃতি ইনস্টিটিউটের পরিচালক ভলোদিমির ভিয়াত্রোভিচ ২০১৮ সালের ফেব্রুয়ারিতে বলেন যে কমিউনিজম-বিরোধী আইন অনুসারে স্মৃতিস্তম্ভের ভাস্কর্য গোষ্ঠী অপসারণ করা উচিত। ইউরোভিশন গানের প্রতিযোগিতা ২০১৭-এর জন্য তোরণটি অস্থায়ীভাবে রংধনুর রঙে রাঙানো হয় এবং এর নাম পরিবর্তন করে আর্চ অফ ডাইভারসিটি রাখা হয়। এটি কিয়েভ প্রাইড প্যারেডের প্রতীক হিসেবেও কাজ করত এবং রাতে রংধনুর মতো আলোকিত করা হত। ২০১৮ সালে, মানবাধিকার কর্মীরা খিলানের উপর একটি অস্থায়ী স্টিকার লাগিয়েছিলেন যা দেখতে একটি ফাটলের মতো ছিল। এটি ছিল রাশিয়া এবং সংযুক্ত ক্রিমিয়াতে অবৈধভাবে আটক রাজনৈতিক বন্দীদের প্রতি সমর্থনের চিহ্ন। উদ্যোগকারীদের মতে, এই পদক্ষেপের লক্ষ্য ছিল ইউক্রেনীয় নাগরিকদের ভাগ্যের প্রতি দৃষ্টি আকর্ষণ করা এবং রাশিয়ায় রাজনৈতিক বন্দীদের মুক্তির জন্য সবাইকে প্রচেষ্টা চালানোর আহ্বান জানানো। ইউক্রেনে রাশিয়ার আগ্রাসনের পর, ২৫ এপ্রিল ২০২২ সালে, কিয়েভের মেয়র ভিতালি ক্লিচকো স্মৃতিস্তম্ভের ভাস্কর্য অংশটি ভেঙে ফেলার ঘোষণা দেন কারণ এটি তার আদর্শগত তাৎপর্য হারিয়েছে। পরের দিন, একটি ব্রোঞ্জের ভাস্কর্য গোষ্ঠী ভেঙে ফেলার সময় একজন রাশিয়ানের প্রতীকী মূর্তির মাথা খসে পড়ে। খিলানটির নতুন নামকরণ এবং ইউক্রেনের পতাকার রঙ দিয়ে এটিকে ফুটিয়ে তোলার পরিকল্পনা করা হয়। ক্লিচকো কিয়েভ সিটি কাউন্সিলের কাছে জনগণের বন্ধুত্বের তোরণের নাম পরিবর্তন করে ইউক্রেনীয় জনগণের স্বাধীনতার তোরণ রাখার প্রস্তাব দেন। স্মৃতিস্তম্ভটির অন্যতম নকশাকার, সেরহি মিরহোরোডস্কি ভেঙে ফেলার সিদ্ধান্তে একমত ছিলেন। জনগণের বন্ধুত্ব তোরণটি ছিল সেই ৬০টি স্মৃতিস্তম্ভের মধ্যে একটি যা কিয়েভ সিটি কাউন্সিল এপ্রিল ২০২২ সালে অপসারণের পরিকল্পনা করেছিল। ১৪ মে ২০২২ তারিখে কাউন্সিলের সিদ্ধান্ত অনুযায়ী, এটি নামকরণ করা হয় ইউক্রেনীয় জনগণের স্বাধীনতার তোরণ। ইউক্রেনীয় জাতীয় স্মৃতি ইনস্টিটিউটের একটি বিশেষজ্ঞ কমিশন ২৯ মার্চ ২০২৪ সালে সিদ্ধান্তে উপনীত হয় যে, যদিও স্মৃতিস্তম্ভটির নাম পরিবর্তন করা হয়েছে, তবুও এটি রাশিয়ান সাম্রাজ্যবাদী নীতির প্রতীকগুলির অন্তর্গত এবং সম্পূর্ণরূপে ভেঙে ফেলার যোগ্য। কমিশন উল্লেখ করে যে এটি ইউক্রেনের জাতীয় নিরাপত্তার জন্য হুমকি সৃষ্টি করে। প্রাক্তন প্রধান আন্তন দ্রবোভিচ বলেছিলেন যে স্মৃতিস্তম্ভটিকে রংধনুর আকারে নতুন রূপ দেওয়া একটি ভাল ধারণা হবে এবং এটি ইউক্রেনকে আধুনিক রাশিয়া থেকে স্পষ্টভাবে আলাদা করবে, যেখানে LGBTQ+ সম্প্রদায়ের প্রতিনিধিরা নির্যাতিত হন। ১৭ এপ্রিল ২০২৪ সালে সংস্কৃতি ও তথ্য নীতি মন্ত্রণালয় স্মৃতিস্তম্ভটিকে ইউক্রেনের স্থাবর স্মৃতিস্তম্ভের রাষ্ট্রীয় রেজিস্টার থেকে সরিয়ে দেয় এবং যোগ করে যে এটি একচেটিয়াভাবে সোভিয়েত মতাদর্শীদের প্রতিনিধিত্ব করে এবং ভেঙে ফেলার অনুমতি দেয়। ২৫ এপ্রিল ২০২৪ সালে কিয়েভ সিটি স্টেট প্রশাসন ঘোষণা করে যে স্মৃতিস্তম্ভটি ভেঙে ফেলা হবে না কারণ এর অর্থ পুনরায় ব্যাখ্যা করা হয়েছে। তারা আরও জানায় যে এর নিকটবর্তী স্থান একটি নতুন ধারণা পাবে। ৩০ এপ্রিল ২০২৪ তারিখে পেরেইয়াস্লাভ চুক্তিকে সম্মান জানিয়ে নির্মিত ভাস্কর্যটি অপসারণ করা হয়। স্মৃতিস্তম্ভের এই পূর্বতন অংশ ২০টি উপাদান নিয়ে গঠিত ছিল, যার ওজন প্রায় ৬,০০০-৭,০০০ টন। এটি ইউক্রেন স্টেট এভিয়েশন মিউজিয়ামে সংরক্ষণ করা হয়। গ্যালারি তথ্যসূত্র